《赵松雪家垂云石太卿得之赋诗次韵》
明代·郑文康

温如荆璞湿如云，松雪斋前旧所闻。大地分时元有质，南山觅处更无群。

雨中谩遣书僮洗，竹里曾教学士欣。回首平泉庄上路，断砖残瓦正纷纷。

作者简介：（1413—1465）苏州府昆山人，字时乂，号介庵。正统十三年进士。观政大理寺，寻因疾归。父母相继亡故后，绝意仕进，专心经史。好为诗文。有《平桥集》。